als_Latn dik_Latn sag_Latn
-
-
-
-
Magazin"Skyrim" u virtuelnoj stvarnosti
- Montevizija
-
-
-
ShqipLajmet 10.11.2017
-
EnglishNew searches, three arrested
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
29. 06. 2017. >> 18:35 0
Lajmet 29.06.2017
29.06.2017
Kuvendi përfundoj diskutimin mbi projektligjin për nënat
Kuvendi i Malit të Zi përfundoi sot diskutimin e mbi Projektligjin me të cilin rregullohet statusi juridik i shfrytëzueseve të të drejtave për kompensime në bazë të lindjes të tre dhe më shumë fëmijëve. Në fillim të mbledhjes, kryeministri Dushko Markoviq tha se ky ligj vendos drejtësinë. Ne jemi të vendosur që këtë ligj, nga një gjendje jo kushtetuese dhe të paligjshme, ta transformojmë në një ambient dhe procedurë të ligjshme, ka thënë Markoviq. Gjykata kushtetuese me 19 prill ka zhvlerësuar nenet e ligjit mbi plotësimet e ligjit për mbrojtjen sociale dhe të fëmijëve, me të cilat ishin paraparë këto kompensime, duke vlerësuar se nuk janë në pajtim me aktin më të lartë juridik. Gjykata kushtetuese ka obliguar qeverinë që në afat prej 3 muajsh të paraqes në kuvendin e Malit të Zi propozim ligjin për ekzekutimin e këtij vendimi.
Debati mbi ndryshimet dhe plotësimet e këtij projektligji ka përfunduar, ndërkaq votimi për të pritet më pastaj. Shfrytëzueset e kompensimeve për nëna me tre dhe më shumë fëmije, protestojnë para ndërtesës së kuvendit ku e kanë kaluar edhe natën. Ato kanë deklaruar se këtu do ta presim edhe vendimin e deputeteve. Deputet do të duhet të shqyrtojnë edhe kërkesën e prokurorisë speciale shtetërore që të lejohet inicimi i procedurës penale dhe caktimi i paraburgimit për Nebojsha Medojeviqin, për shkak të veprës penale-krijimi i organizatës kriminale. Është vërtetuar se ekzistojnë dyshime të bazuara që Medojeviq ka kryer këtë vepër penale,në vitin 2016, kur së bashku me Momir Nikoliqin ka organizuar grupin kriminal që ka pasur për qëllim kryerjen e veprave penale të pastrimit të parave, thuhet në kërkesë.
Nënat paralajmërojnë protesta të reja
Nënat e tubuara para parlamentit malazez kanë rekomanduar se nëse deputetët votojnë ligjin për heqjen e kompensimeve të tyre do të organizojnë protesta të reja, ka deklarua kryetarja e këshillit kordinues të nënave Zhelka Savkoviq.
Me këtë rast nënat kanë ftuar Partinë Boshnjake që të votojnë kundër heqjes së kompenzimeve, transmeton portali Vijesti. Nga informata më e re bëhet me dije se deputetët kanë votuar për heqjen e kompensimeve për nënat.
Boshkoviq në Bruksel në takimin e ministrave të mbrojtjes të Natos
Në Bruksel ka filluar këshilli i Atlantikut të veriut në nivel të ministrave të mbrojtjes ku për të parën e herë, në rolin e anëtarit me të drejtat e plota të Aleancës, merr pjesë edhe Mali i Zi. Ministri i mbrojtjes, Predrag Boshkoviq, në prag të takimit ka thënë se nuk ekziston asnjë iniciative për vendosjen e bazave të NATO-s në Mal të Zi, sepse, siç ka theksuar, momentalisht nuk është në interes të NATO-n, por disa vatra të tjera krize. Siç ka thënë ai, Mali i Zi ka hyrë në aleancë që të jetë partner i besueshëm dhe që së bashku me konsensus të merremi vesh mbi aktivitet në të ardhmen. Pres që sot të shprehim unitetin e Aleancës. Është me rëndësi që ta përsërisim orientimin tonë për rritjen e të dalave për sektorin e mbrojtjes dhe se politika e dyerve të hapura edhe më tej të jetë politikë e NATo-s, sepse vetëm kështu paqja dhe stabiliteti mund të përhapen në rajonin e Ballkanit Perëndimor, e jo vetëm kur bëhet fjalë për këtë rajon, por edhe në të gjitha vatrat e krizës që janë sfida për sigurinë në këtë moment, ka shtuar Boshkoviq.
Pesë bashkëbisedimet e para malazeze me UE i kanë shënuar aktivitetet e sukseshme
Pesë bashkëbisedimet e para malazeze me UE i kanë shënuar aktivitetet e sukseshme ligjdhenëse por edhe mungesë të dëshirës politike në zbatimin e reformave si dhe mosgatishmerinë që procesi i integrimeve evropiane të jetë më ekskluziv.
Kjo është vlerësuar në konferencën e sotme të organizuar nga Qendra për Arsimimin e qytetarëve në bashkëpunim me fondacionin gjerman Fridrich Ebert. Drejtorja Daliborka Ulareviq ka vlerësua se perkushtuetshmëria retorike e integrimeve evropiane duhet të jetë e dukshme përmes veprimtarisë së institucioneve të cilat edhe udhëheqin me këtë proces.
Pejoviq - Mali i Zi nuk ka problem lidhur me marrveshjen me Kosovën për kufirin
Ministri i Integrimit Evropian i Malit të Zi, Aleksandar Andrija Pejoviq, në një intervistë të shkurtër dhënë gazetës Zëri, në Dubrovnik, ka thënë se Mali i Zi nuk ka kurrfarë problemi sa i përket kësaj marrëveshjeje, për këtë arsye ka kohë që e ka ratifikuar atë në parlamentin e saj.“Mali i Zi nuk ka kurrfarë problemi sa i përket kësaj marrëveshjeje”, ka thënë Pejoviq. I pyetur rreth deklaratave të kandidatit për kryeministër të koalicionit PAN, Ramush Haradinaj, se kjo marrëveshje nuk do të kalojë në formën në të cilën është dhe si e sheh mënyrën e përfundimit të kësaj çështjeje, Pejoviq është shprehur i rezervuar. “E di, mirëpo nuk mund të flas për këtë pasi që kjo është një çështje politike e brendshme e Kosovës”, ka thënë ai. Ministri malazez është shprehur i rezervuar edhe rreth mundësisë së rinegocimit të kësaj marrëveshjeje pasi të formohen institucionet e reja në Kosovë. “Kjo është një pyetje për Ministrinë e Punëve të Jashtme. Realisht unë nuk mund ta komentoj këtë”, ka thënë ai. Megjithatë, ai nuk është shprehur i rezervuar sa u përket marrëdhënieve në mes të dyja vendeve. “Mund të them se marrëdhëniet në mes të dyja vendeve janë të mira”, ka thënë Pejoviq.
Gjykata e apelit ka vërtetuar vendimin gjyqësor për lirimin e ish menaxhereve të Bankës Komerciale
Gjykata e apelit ka vërtetuar vendimin gjyqësor për lirimin e ish menaxhereve të Bankës Komerciale malazeze, Millka Lumoniq, Bosa Tatar, Dubravka Raiçeviq, Jelica Petriçeviq, Velisha Radunoviq dhe Gorica Vujisiq. Ata me akuzë të prokurorisë speciale ngarkoheshin se kanë keqpërdor pozitës me rastin e dhënies së 6 kredive. Duke e arsyetuar vendimin gjyqësor, gjykatësja Ana Vukoviq ka vërtetuar se gjatë procedurës është vërtetuar se ka pasur lëshime, por prokuroria nuk e ka dëshmuar se të akuzuarit kishin marrëveshje që klientëve t’u sigurojnë përfitime pronësore antiligjore, thuhet në kumtesën e gjykatës së apelit.
KQZ-ja shpall rezultatet përfundimtare të zgjedhjeve
Komisioni Qendror i Zgjedhjeve shpall rezultatet përfundimtare të zgjedhjeve të parakohshme për Kuvendin e Kosovës, të mbajtura më 11 qershor. Sipas rezultateve preliminare, fitues i zgjedhjeve është koalicioni PDK-AAK-Nisma e cila pasohet nga Lëvizja Vetëvendosje, kurse e treta është koalicioni LDK-AKR dhe Alternativa. Sipas rezultateve, koalicioni PAN do të ketë 39 ulëse në Kuvendin e Kosovës, Lëvizja Vetëvendosje, 32 ulëse dhe koalicioni LAA do të ketë 29 ulëse.Dalja e votuesve në zgjedhje sipas të dhënave të KQZ-së ka qenë mbi 750 mijë apo rreth 42 për qind qytetarë, derisa të drejtë vote kanë pasur mbi 1 milion e 872 mijë qytetarë të Kosovës.
Ministerja Mimoza Ahmetaj, pret formimin e shpejtë të Qeverisë dhe Parlamenti i ri i Kosovës
Ministerja në detyrë të Integrimit Evropian, të Kosovës Mimoza Ahmetaj, pret që së shpejti të formohen Qeveria dhe Parlamenti i ri i Kosovës ,dhe kështu t’i japin fund vonesës së ratifikimit të Marrëveshjes për Kufirin me Malin e Zi. Në një intervistë dhënë gazetës “Zëri” në Dubrovnik, ku ministrja Ahmetaj ka marrë pjesë në diskutimet e raportit dhe të gjeturave të Këshillit për Bashkëpunim Rajonal (RCC), ajo ka thënë se pret që edhe Kosova, megjithëse me vonesë, të përfitojë nga liberalizimi i vizave shumë shpejt. Më tutje, gjatë bisedës ministrja Ahmetaj ka folur edhe për dialogun Kosovë- Serbi, formimin e Asociacionit të Komunave me Shumicë Serbe dhe tregun e përbashkët rajonal.
Gjykata Speciale e gatshme të nisë me aktakuzat e para për krime lufte
Gjykata Speciale për krime lufte do të jetë e gatshme për punë brenda shtatë ditësh, përfshirë edhe trajtimin e rasteve gjyqësore. Fillimi i punës së kësaj gjykate e njohur si Dhomat e Specializuara dhe Zyra e Prokurorit Special, është mundësuar pas harmonizimit të Rregullores së Procedurës dhe Provave me Kushtetutën e Kosovës. Tani, thuhet se varet nga Gjykata Speciale se kur do të iniciojë aktakuzat e para. Selia e Gjykatës është në Hagë të Holandës, kurse përbërja e saj është nga prokurorët e gjykatës ndërkombëtarë. Gjykata Speciale për krime lufte në Kosovë do të hetojë krimet e pretenduara të pjesëtarëve të ish-Ushtrisë Çlirimtare të Kosovës, që siç thuhet, i kanë kryer ndaj pjesëtarëve të komuniteteve pakicë dhe kundërshtarëve politikë nga viti 1998 e deri në fund të vitit 2000’, siç e ka përshkruar në raportin e tij për Këshillin Evropian senatori Dick Marty.
Kryetarja e Dhomave të Specializuara, gjykatësja, Ekaterina Trendafilova ka deklaruar se Dhoma e Specializuar e Gjykatës Kushtetuese konstatoi se Rregullorja e Procedurës dhe e Provave është në përputhje me Kushtetutën e Kosovës.
Petrit Vasili jep dorëheqjen
Petrit Vasili jep dorëheqjen nga posti i kryetarit të Lëvizjes Socialiste për Integrim.
Ai mori këtë detyrë si i komanduar pasi Ilir Meta u zgjodh presidenti i vendit. Mësohet se dorëheqja e tij është lajmëruar në mbledhjen e sotme të Kryesisë së partisë dhe vjen pas rezultatit të LSI në zgjedhje, me pretendimin që partia të jetë më aktive në opozitë. Pritet që pas dorëheqjes së Vasilit, në krye të LSI të vihet Monika Kryemadhi, e cila aktualisht mban postin e zëvendëskryetares. Kryemadhi do të shpallë kandidaturën për postin e kryetares, duke aspiruar vendin që deri para pak kohësh e mbante i shoqi. Vasili u zgjodh në krye të LSI, pas dorëheqjes së Ilir Metës, i cili u zgjodh si President dhe pritet që më 24 korrik të marrë detyrën e kreut të shtetit. Në zgjedhjet e 25 qershorit përtej pretendimeve për të dalë forcë e parë, LSI mori vetëm 19 deputetë.
Arrestohet Djali 29-vjeçar i familjes Nika i cili dyshohet se ka vrarë nënën dhe babanë e tij
Djali 29-vjeçar i familjes Nika në Xhafzotaj të Durrësit dyshohet se ka vrarë nënën dhe babanë e tij.Ai po merret në pyetje nga Policia e Durrësit, pasi i ati 70 vjeç dhe e ëma 66-vjeçare u gjetën të vrarë me çifte në derën e shtëpisë. Leo Nika mjekohej për probleme të shëndetit mendor. Ai jetonte me gruan dhe vajzën e tij në shtëpinë e prindërve. Në momentin e krimit, e bija dhe e shoqja nuk ndodheshin në shtëpi. Fqinjët e familjes Nika, kanë dhënë dëshmitë e tyre për medie në lidhje me aktin e tmerrshëm. Sipas fqinjëve, 29-vjeçari Leo Nika, kishte disa kohë që ishte kthyer nga Italia, dhe ishte një djalë i shoqërueshëm, por kohët e fundit vuante nga një gjendje depresioni, dhe pothuajse nuk fliste fare, transmetojnë mediat. Fqinjët: “Ne dëgjuam vetëm krismat. Djali ishte papunë, sapo ishte kthyer nga Italia. Kishte kohë që erdhi nga Italia, gati 1 vit. Prindërit i kishte pensionistë. Takoheshim çdo ditë në mëngjes. Ai ishte burrë i urtë, edhe djalin e njihja, të mirë ishin”, kanë pohuar disa fqinj të pranishëm.
Maqedoni: Kërkohet të përforcohet roli mbikëqyrës i Parlamentit
Parlamentit të Maqedonisë duhet që përfundimisht t’i kthehet roli mbikëqyrës ndaj institucioneve shtetërore”, është theksuar në një konferencën të organizuar nga Instituti për demokraci “Societas Civilis” në Shkup, me temën “Përforcimi i rolit të Kuvendit midis reformave dhe vullnetit politik”. “Nga përbërja e re parlamentare presim që në formë thelbësore ky institucion të marrë rolin mbikëqyrës ndaj institucioneve si dhe të angazhohet në ngritjen e transparencës”, ka theksuar Marko Troshanovski, kryetar i këtij instituti . "Për këtë janë të nevojshme ndryshime në Rregulloren dhe në ligjet, por para së gjithash duhet që trupat rregullator të punojnë me përgjegjësi dhe efikasitet dhe të kërkohet përgjegjësi për të gjithë ata që pas disa ftesave nuk paraqiten në punë”, ka shtuar Troshanovski. Përderisa kryetari Parlamentit të Maqedonisë, Talat Xhaferiështë zotuar për përforcim të funksionit mbikëqyrës të Kuvendit, si institucion ligjvënës mbi punën e pushtetit ekzekutiv, respektivisht Qeverisë. “Përforcimi i këtij funksioni të pushtetit ligjvënës, përmes mekanizmave adekuat dhe praktikave evropiane, do të kontribuojë në ngritjen e nivelit të përgjegjësisë nga ana e pushtetit ekzekutiv”, ka theksuar para organizatave joqeveritare kryetari i Parlamentit të Maqedonisë, Talat Xhaferi. Ndërkohë, deputeti i partisë shqiptare në opozitë nga Lëvizja Besa Afrim Gashi ka thënë se Parlamenti duhet të jetë institucion ku për të gjitha çështjet do të duhet të diskutohet hapur dhe jo në takime të mbyllura, siç ishte takimi i përfaqësuesve të partive politike shqiptare të përfaqësuara në Parlament, për ligjin që ka të bëjë me avancimin e gjuhës shqipe. Përderisa deputeti i Lidhjes Social Demokrate të Maqedonisë,Hari Llokvenec ka theksuar nevojën e ndihmës së ekspertëve si dhe rritjen e financave për realizim te reformave, përfshi këtu dhe ndihmën e sektorit civil për mbikëqyrjen e punës së Qeverisë.
Kremlini “beson” se SHBA dëshiron ndryshimin e regjimit në Rusi
Udhëheqësit e Kremlinit besojnë se Shtetet e Bashkuara duan ndryshimin e regjimit në Rusi – një shqetësim që ushqen tensionet në rritje midis dy armiqve të Luftës së Ftohtë, thuhet në një raport të inteligjencës amerikane të mbrojtjes. Sipas këtij raporti, Moska ka “mosbesim të thellë ndaj përpjekjeve të SHBA-së për të promovuar demokracinë në gjithë botën”, ndërsa e percepton këtë si “fushatë të SHBA-së për të imponuar një sistem vlerash globale”. “Pavarësisht modernizimit të suksesshëm ushtarak të Rusisë që nga Lufta e Ftohtë, Moska shqetësohet se përpjekjet e SHBA-së për të diktuar një sërë normash të pranueshme ndërkombëtare kërcënojnë themelet e fuqisë së Kremlinit”, thuhet në raportin e Agjencisë amerikane të Inteligjencës së Mbrojtjes. “Kremlini është i bindur se SHBA është duke hapur themelet për ndryshimin e regjimit në Rusi, një bindje e forcuar më tej nga ngjarjet në Ukrainë”, thotë raporti, duke vënë në dukje se qeveria e presidentit rus, Vladimir Putin, ka akuzuar SHBA-në për nxitjen e kryengritjes popullore në Ukrainë. Raporti nuk parasheh ndonjë luftë të re ideologjike globale, të ngjashme me Luftën e Ftohtë, por paralajmëron se Moska “synon të shfrytëzojë ushtrinë e saj për të promovuar stabilitet, sipas termave të saj”. Raporti e portretizon ndërhyrjen e Rusisë në Siri qysh në vitin 2015 si të suksesshme në “ndryshimin e gjithë dinamikës së konfliktit, duke forcuar regjimin e presidentit sirian, Bashar al-Assad, dhe duke siguruar që asnjë zgjidhje e konfliktit të mos jetë e mundur pa pajtimin e Moskës”. Përveç forcimit të Assadit, raporti thotë se ndërhyrja ruse në Siri synon të eliminojë elementet ekstremiste islamike, që e kanë origjinën në territorin e ish-Bashkimit Sovjetik. “Derisa Rusia vazhdon të modernizohet ushtarakisht, brenda dekadës së ardhshme mund të shfaqet një Rusi më e sigurt dhe më e aftë”, tha drejtori i agjencisë së inteligjencës, Vincent Stewart, në parathënien e raportit. Raporti është përgatitur përpara zgjedhjes së Donald Trumpit president i Shteteve të Bashkuara.
NATO diskuton për Afganistanin dhe shpenzimet në mbrojtje
Ministrat e Mbrojtjes të 29 vendeve anëtare të NATO-s takohen sot në Bruksel me çrast janë duke diskutuar rritjen e shpenzimeve në mbrojtje dhe dërgimin e më shumë trupave në Afganistan, për të ndihmuar qeverinë atje që të luftojë kryengritjen talibane. Duke folur para takimit, sekretari i përgjithshëm i NATO-s, Jens Stoltenberg, tha se aleatët janë pajtuar për rritjen e numrit të trupave në Afganistan, porse nuk ka diskutim për kthimin e tyre në rol luftarak. “Mund të konfirmoj se do të rrisim praninë tonë në Afganistan”, tha Stoltenberg. NATO aktualisht ka rreth 13,500 trupa në Afganistan – gjysma e të cilave janë nga Shtetet e Bashkuara. Aleatët po ashtu pritet të japin shifra individuale për shpenzimet e mbrojtjes. Të mërkurën, Stoltenberg tha se aleatët e NATO-s, me përjashtim të SHBA-së, do të rrisin shpenzimet e mbrojtjes për 4.3 përqind këtë vit, duke shënuar një rritje prej 46 miliardë dollarësh që nga viti 2014.
Putin takon sot ministrin e Jashtëm gjerman
Presidenti i Rusisë, Vladimir Putin, është takua sot në Moskë ministrin e Jashtëm gjerman, Sigmar Gabriel. Vizita e Gabrielit vjen në kohën kur marrëdhëniet midis Rusisë dhe Perëndimit janë tejet të tendosura, për shkak të aneksimit të gadishullit ukrainas të Krimesë nga Rusia, mbështetjes ruse për separatistët në lindje të Ukrainës dhe çështjeve të tjera. Ditën e djeshme, Gabriel i bëri thirrje Kievit dhe separatistëve të respektojnë armëpushimin, duke thënë se ai mund t'i hapë rrugë zgjidhjes politike të konfliktit. Së paku 10,000 njerëz janë vrarë në luftimet në lindje të Ukrainës qysh në prill të vitit 2014. Luftimet kanë vazhduar pavarësisht nënshkrimit të Marrëveshjes së Minskut për Paqe në shkurt të vitit 2015.
Merkel - Marrëveshja e Parisit për Klimën është e pakthyeshme
Marrëveshja e Parisit për Klimën është e pakthyeshme dhe e panegociueshme, tha sot kancelarja, Angela Merkel në Bundestag, një javë përpara samitit të G20-ës, në Hamburg. “Gjithashtu, 27 anëtarët e tjerë të Bashkimit Evropian kanë shprehur angazhimin e tyre për të vazhduar marrëveshjen për ndryshimet klimatike pavarësisht vendimit të Shteteve të Bashkuara të Amerikës për t’u larguar”, tha Merkel në Bundestag. Muajin e kaluar, Tramp lajmëroi largimin e SHBA-së nga marrëveshja e Parisit 2015 për ndryshimet klimatike. Samiti i G20-ës do të zhvillohet më 7-8 korrik, ku do të marrin pjesë liderë të rëndësishëm duke përfshirë presidentin amerikan, Donald Tramp, presidentin rus, Vladimir Putin dhe presidentin turk Rexhep Tajip Erdogan.
Ushtria irakiane merr kontrollin e xhamisë Grand al-Nuri
Ushtria e Irakut ka thënë se kanë marrë kontrollin e hapësirës ku gjenden rrënojat e xhamisë së famshme të Mosulit, Grand al-Nuri, e cila ishte shkatërruar javën e kaluar nga grupi ekstremist Shteti Islamik. Gjenerali Abdul Wahab al-Saadi, ka thënë se forcat speciale kanë hyrë në kompleksin e xhamisë, Al-Nuri dhe morën kontrollin e rrugëve të asaj hapësire duke larguar nga ajo lagje militantët e Shtetit Islamik. Me 21 qershor, militantët e Shtetit Islamik e shpërthyen xhaminë së bashku me minaren që ishte ndërtuar para 800 viteve. Xhamia është vendi ku lideri i Shtetit Islamik, Abu Bakr al-Baghdadi, ka shpallur formimin e të ashtuquajturit "kalifat islamik" në Siri dhe Irak në vitin 2014. Tani pas tri vitesh nuk dihet për fatin e Baghdadit derisa Shteti Islamik ka humbur shumë pjesë të territoreve që ka pasur në kontroll gjatë vitit 2014. Një diplomat i lartë rus ka thënë gjatë këtij muaji, se Baghadi mund të jetë vrarë gjatë një sulmi ajror rus. Mirëpo koalicioni i mbështetur nga SHBA-ja që lufton Shtetin Islamik, ka thënë se nuk kanë ndonjë të dhënë të saktë nëse udhëheqësi i Shtetit Islamik është ende i gjallë apo ka vdekur.
Kardinali australian, Xhorxh Pell,i ka hedhur poshtë akuzat
Shefi i Thesarit të Vatikanit, kardinali australian, Xhorxh Pell, i cili akuzohet për abuzime të shumta seksuale me fëmijët, ka hedhur poshtë këto akuza para shtypit para se të njoftonte qëllimin për t’u rikthyer në vendin e tij për t’u përballur me drejtësinë. “Jam i pafajshëm, këto akuza janë të rreme”, theksoi Pell në një deklaratë të shkurtër për shtyp në Vatikan duke njoftuar se do të merrte një leje të përkohshme nga Vatikani për t’u vetëmbrojtur. Selia e Shenjtë pranoi nga ana e saj “lejen” për numrin tre të Vatikanit, pa kërkuar dorëheqjen e tij, në një komunikatë duke përshëndetur cilësitë e kardinalit të ngarkuar që prej tre vitesh me menaxhimin e çështjeve ekonomike brenda papatit. Përfaqësuesi më i lartë i Kishës Katolike në Australi, kardinali, 76 vjeç, i cili mban postin e ministrit të Ekonomisë në Vatikan ka qenë për dy dekada me radhë një prej figurave më të rëndësishme të Kishës Katolike në debatin mbi çështje polemizuese siç është ajo e homoseksualitetit.
Autoritetet në Poloni kanë ndaluar mbrëmë një tren pas një kërcënimi për bombë
Autoritetet në Poloni kanë ndaluar mbrëmë një tren që po udhëtonte nga Varshava për në Berlin, duke i evakuuar pasagjerët pas një kërcënimi për bombë.
Treni ishte ndaluar në stacionin Mogilno, në perëndim të Polonisë. Udhëtarët u urdhëruan të dalin jashtë trenit dhe banorëve të ndërtesave aty pranë gjithashtu iu kërkua të largohen nga zona për të lejuar ekspertët e asgjësimit të bombës për të kryer një inspektim, raportojnë mediat.
Njoftim!
Ne kuadër të manifestimit Vera kulturore e Podgoricës, në Qendrën Kulturore Informative "Malësia" në Tuz, nesër duke filluar nga ora 20 do të jepet shfaqja "MIRANDOLINA" nga Teatri i Tiranës.
Nesër mot i ngjashëm me të sotmin
Sot mban mot me vranësira të ndryshueshme, vende vende edhe me të reshura të përkohshme të shiut. Temperaturat në orën 13 ishin : Podgoricë 32, Tivar e Ulqin 31, Herceg Novi 30, Plevle 28, Cetinë e Nikshiq 27 dhe në Zhablak 21 gradë.
Për nesër pritet mot kryesisht i kthjellët dhe shumë i nxehtë, me vranësira të përkohshme, të pakta deri mesatare. Do të fryje erë e dobët deri e mesme, në veri deri e fortë nga drejtimet e jugut. Temperatura e mëngjesit prej 13 deri në 24, kurse më larta e ditës prej 28 deri në 38 gradë.
unk unk unk unk bos_Latn grn_Latn unk unk unk als_Latn unk eng_Latn als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn